## Pravilnik o visini pristojbi za obvezne veterinarsko-sanitarne preglede i kontrole

### NN 19/1997 (18.2.1997.), Pravilnik o visini pristojbi za obvezne veterinarsko-sanitarne preglede i kontrole

# **MINISTARSTVO POLJOPRIVREDE I ŠUMARSTVA**

Na temelju članka 85. Zakona o zdravstvenoj zaštiti životinja i veterinarskoj
djelatnosti ("Narodne novine", br. 52/91, 26/93 i 29/94), Ministar poljoprivrede
i šumarstva donosi

## **PRAVILNIK**

### **O VISINI PRISTOJBI ZA OBVEZNE VETERINARSKO-SANITARNE PREGLEDE I KONTROLE**

Članak 1.

Za obvezne veterinarsko-sanitarne preglede i kontrole pošiljaka životinja,
proizvoda životinjskog podrijetla i otpadne životinjske tvari namijenjene
utilizaciji iz članka 40. stavaka 1. i 2., članka 44. stavaka 1. i 2.,
članka 51. stavak 1. i članka 54. stavaka 1. i 3. Zakona o zdravstvenoj
zaštiti životinja i veterinarskoj djelatnosti ("Narodne novine", br. 52/91,
26/93 i 29/94, u daljnjem tekstu: Zakon), fizičke ili pravne osobe, koje
obavljaju njihov promet, plaćaju pristojbe u fiksnom iznosu.

Članak 2.

1. Pristojba za obvezne veterinarsko-sanitarne preglede i kontrole pošiljaka
kopitara, papkara, peradi, kunića, divljači i ptica kod utovara, istovara
i pretovara u unutarnjem prometu iznosi:

- za vagonske - (kontejnerske) 80,00 kn

- za brodske - (kontejnerske) 80,00 kn

- za avionske - (kontejnerske) 80,00 kn

- za kamionske:

od 10 do 20 t 80,00 kn

od 5 do 10 t 70,00 kn

od 2,5 do 5 t 60,00 kn

do 2,5 t 40,00 kn

- denčane pošiljke:

za svaku krupnu životinju (kopitare i goveda)

do 3 komada 20,00 kn.

za svakih započetih 10 komada sitnih

životinja (ovce, koze, svinje i slično) ili

50 komada peradi ili ptica 20,00 kn

za svaku slijedeću započetu pošiljku

krupnih i sitnih životinja, te peradi i ptica 10,00 kn

2. Pristojba za obvezne veterinarsko-sanitarne preglede i kontrole pošiljaka
riba, rakova, školjki, puževa, žaba i ribljih proizvoda pri utovaru, istovaru
i pretovaru iznosi:

- za vagonsko - (kontejnerske) 240,00 kn

- za brodsko - (kontejnerske) 240,00 kn

- za avionsko - (kontejnerske) 240,00 kn

- za kamionske pošiljke:

od 10 do 20 t 240,00 kn

od 5 do 10 t 180,00 kn

od 2,5 do 5 t 120,00 kn

do 2,5 t 50,00 kn

- za denčane pošiljke: ("kašete" plastične, stiroporske, kartonske,
"kolete")

a) plave ribe do 5 kašeta 8,00 kn

za svaku sljedeću započetu 1,00 kn

b) ostale ribe do 5 kašeta 15,00 kn

za svaku sljedeću započetu 1,20 kn

c) rakova, puževa

žaba, školjki, muzgavaca i

mekušaca........do 5 kašeta 20,00 kn

za svaku slijedeću započetu 1,50 kn

U pristojbe pod točkom 2. ovoga članka uključen je i pregled nakon ulova
ako se riba, rakovi, školjke, muzgavci i mekušci stavljaju u promet neposredno
nakon obavljenog veterinarsko-sanitarnog pregleda.

3. Za meso, meso peradi, meso divljači, proizvode od mesa, proizvode
od mlijeka, jaja i proizvode od jaja i ostale proizvode životinjskog podrijetla
koji su namijenjeni javnoj potrošnji pri utovaru, istovaru i pretovaru
plaćaju se pristojbe u sljedećem iznosu:

- za vagonske - (kontejnerske) 350,00 kn

- za brodske - (kontejnerske) 350,00 kn

- za avionske - (kontejnerske) 350,00 kn

- za kamionske:

od 10 do 20 t 350,00 kn

od 5 do 10 t 280,00 kn

od 2,5 do 5 t 200,00 kn

od 1 do 2,5 t 120,00 kn

- za denčane pošiljke:

do 50 kilograma 15,00 kn

od 50 do 300 kilograma 60,00 kn

od 300 do 1.000 kilograma 80,00 kn

4. Za pošiljke mlijeka

- za vagonske - (kontejnerske, cisterne) 20,00 kn

- za brodske - (kontejnerske, cisterne) 20,00 kn

- za avionske - (kontejnerske, cisterne) 20,00 kn

- za kamionske:

od 10 do 20 t 20,00 kn

od 5 do 10 t 18,00 kn

od 2,5 do 5 t 15,00 kn

do 2,5 t 10,00 kn

- denčane pošiljke:

denčane pošiljke do 3 kolete 7,00 kn

a za svaku slijedeću započetu 1,00 kn

Za pošiljke proizvoda životinjskog podrijetla namijenjene hranidbi životinja
(mesno brašno, riblje brašno, koštano brašno, krmno brašno, brašno od perja
i druge proizvode koji služe za hranidbu životinja) te pošiljke životinjskog
podrijetla namijenjene industrijskoj uporabi (koža, krzno, vuna, dlaka,
crijeva, čekinje, perje, papci, rogovi, kosti, krv, spužve i drugi proizvodi
namijenjeni industrijskoj uporabi) plaćaju se pristojbe u sljedećem iznosu:

- za vagonske - (kontejnerske) 60,00 kn

- za brodske - (kontejnerske) 60,00 kn

- za avionske - (kontejnerske) 60,00 kn

- za kamionske:

od 10 do 20 t 60,00 kn

od 5 do 10 t 45,00 kn

od 2,5 do 5 t 30,00 kn

do 2,5 t 25,00 kn

- za denčane do 3 kolete 10,00 kn

- za svaku slijedeću započetu 2,00 kn

Ukupna pristojba za denčane pošiljke ne može iznositi više od visine
pristojbe za tu vrstu pošiljke ako se ona otprema kao vagonska, brodska,
avionska ili kamionska.

Denčane pošiljke u smislu ovoga Pravilnika su pošiljke koje se u komadima
(kutijama, koletama, kašetama i slično) predaju na otpremu željeznicom,
brodom, avionom ili cestovnim prijevoznim sredstvima u težini manjoj od
one za koju se u propisanom iznosu plaća vagonska, brodska, avionska ili
kamionska pristojba odnosno pošiljke koje ne zauzimaju cijeli vagon, brod,
avion ili kamion, već samo određeni broj kilograma ili tona.

Pristojba za obvezne veterinarsko-sanitarne preglede i kontrole iz članka
2. ovoga Pravilnika, za pošiljke u međunarodnom prometu (izvoz, uvoz, provoz),
povećavaju se za 20%.

Za pošiljke koje su pregledane izvan uredovnog radnog vremena te u dane
blagdana i praznika pristojbe se povećavaju za 50%.

Ukoliko tijekom pregleda pošiljaka iz članka 2. ovoga Pravilnika, dođe
do kašnjenja u prispijeću na odredište, u odnosu na vrijeme, za koje je
prijavljen pregled pošiljke, nadležnoj ovlaštenoj veterinarskoj osobi,
pored pristojbi, obveznici plaćanja pristojbe plaćaju i troškove za izgubljeno
vrijeme zbog čekanja i to prema obračunskom satu ovlaštene veterinarske
osobe, što iznosi 120 kn.

Pošiljke iz točke 2, 3, 4 i 5 ovoga članka koje su dopremljene u središnje
skladište koje je pod veterinarsko-sanitarnom kontrolom, a koje se kasnije
raspodjeljuju u obliku manjih pošiljki smatraju se pretovarom i ne mogu
biti dvostruko naplaćene.

Članak 3.

Za obvezne veterinarsko-sanitarne preglede i kontrole: kopitara, papkara,
peradi, kunića i divljači prije klanja, mesa nakon klanja, divljači nakon
odstrijela, riba, rakova, školjaka, puževa i žaba nakon ulova (koji su
namijenjeni javnoj potrošnji), iz članka 51. stavka 1. Zakona, fizičke
ili pravne osobe koje obavljaju djelatnost klanja ili ulova, plaćaju pristojbe
u slijedećem iznosu:

**1. Za kopitare, po grlu:** 16,00 kn

**2. Za papkare, po vrstama:**

*goveda*

u objektima u kojima se kolje do 15

komada, po grlu 25,00 kn

u objektima u kojima se kolje više od

15 komada, po grlu 16,00 kn

*svinje*

u objektima u kojima se kolje do

10 komada, po komadu 24,00 kn

u objektima u kojima se kolje do

50 komada, po komadu 18,00 kn

u objektima u kojima se kolje više od

50 komada, po komadu 15,00 kn

*ovca/koza,* po grlu 15,00 kn

**3. Za perad**

u objektima u kojima se kolje do 1000

komada, po komadu 0,40 kn

u objektima u kojima se kolje do 3000

komada, po komadu 0,30 kn

u objektima u kojima se kolje više od

3000 komada po komadu 0,06 kn

**4. Za kuniće po komadu:** 0,30 kn

**5. Za divljač:**

- krupna, po grlu 15,00 kn

- pernata, po komadu 2,00 kn

- sitnu po komadu 7,50 kn

**6. Za ribe, rakove, školjke, muzgavce,**

**mekušce, žabe i puževe**

za plavu ribu do 10 kašeta 8,00 kn

za svaku sljedeću kašetu 0,5 kn

za ostalu ribu do 5 kašeta 10,00 kn

za svaku sljedeću kašetu 1,00 kn

za rakove, školjke, muzgavce, mekušce, žabe

i puževe i slično do 5 kašeta 15,00 kn

za svaku sljedeću kašetu 1,00 kn

Pristojbe iz stavka 1. ovoga članka, u objektima "izvozne" i, kategorije,
umanjuju se za 30%.

Ukoliko se obvezni veterinarsko-sanitarni pregledi i kontrole, obavljaju
u objektima ili mjestima, koji su izvan sjedišta ovlaštene veterinarske
osobe, onda se pored naknada iz stavka 1. ovoga članka, plaćaju i troškovi
putovanja, prema cjeniku nadležne veterinarske osobe.

Visina pristojbe iz stavka 1. ovoga članka, povećava se za 50%, u slučaju
kada su obvezni veterinarsko-sanitarni pregledi i kontrole obavljeni izvan
uredovnog radnog vremena.

U slučaju kada se pregledi i kontrole obavljaju u objektima s neredovitom
dinamikom klanja, kašnjenjem i prekidima klanja, kada je dinamika klanja
učestalo mala u odnosu na utrošeno vrijeme inspektora, pristojba za obvezatne
veterinarsko-zdravstvene preglede, može se utvrditi prema obračunskom satu
nadležne ovlaštene veterinarske organizacije, što iznosi 120,00 kn.

Članak 4.

Pristojbe za obvezne veterinarsko-sanitarne preglede i kontrole mesa
kopitara, papkara, peradi, kunića i divljači: mesnih proizvoda; mlijeka,
jaja, te proizvoda od mlijeka i jaja; ribe, rakova, školjaka, muzgavaca,
puževa i žaba, proizvoda od tih životinjskih vrsta i meda; u proizvodnji,
obradi, preradi (procesna kontrola) i pohrani, plaćaju pravne ili fizičke
osobe koje obavljaju djelatnost proizvodnje, obrade, prerade ili pohrane
navedenih proizvoda, u slijedećem iznosu:

1. Za meso i proizvode od mesa po toni 16,00 kn

2. Za ribe, rakove, školjke, muzgavce, pu-

ževe i žabe i proizvode od riba, po toni 16,00 kn

3. Za mlijeko i proizvode od mlijeka:

do 500 l 12,00 kn

od 500 do 1000 l 16,00 kn

od 1001 do 2000 l 24,00 kn

od 2001 do 3000 l 40,00 kn

za svakih započetih 1.000 l 10,00 kn

4. Za ostale proizvode životinjskog podrijetla,

po toni 5,00 kn

U industrijskim objektima u kojima su ovlašteni veterinarski inspektori
zbog naravi posla postavljeni s punim radnim vremenom, visina ukupne mjesečne
pristojbe ne može preći 25.000,00 kn po ovlaštenom veterinarskom inspektoru.

Članak 5.

Za obvezne veterinarsko-sanitarne preglede i kontrole: mliječnih proizvoda,
jaja, meda, ribe, rakova, školjkaša, puževa i žaba, koji se proizvode,
obrađuju ili dorađuju u kućanstvu, a namijenjeni su javnoj potrošnji (iz
članka 54. stavka 1. Zakona), fizičke osobe koje stavljaju u promet navedene
proizvode, plaćaju pristojbe u sljedećem iznosu:

1. Za ribu, po kilogramu 0,16 kn

2. Za rakove, školjke, muzgavce i mekušce

po kilogramu 0,10 kn

3. Za mliječne proizvode, po kilogramu 0,96 kn

4. Za jaja, za svakih započetih 10 komada 0,05 kn

Članak 6.

Sredstva ostvarena od pristojbi za obvezne veterinarsko-sanitarne preglede
i kontrole u visini od 80% prihod su ovlaštene veterinarske stanice, a
u visini od 20% prihod su Republike Hrvatske.

Uplatu sredstava iz stavka 1. ovoga članka na temelju Računa-priznanice
izdane od strane ovlaštenog veterinarskog inspektora, obavlja korisnik
veterinarsko-sanitarnog pregleda pravne ili fizičke osobe u korist računa
ovlaštene veterinarske stanice u roku od 8 dana od primitka računa.

Obrazac Računa-priznanice tiskan je uz ovaj Pravilnik i njegov je sastavni
dio.

Sredstva iz stavka 1. ovoga članka koja su prihod Republike Hrvatske
- Ministarstva poljoprivrede i šumarstva - Uprave za veterinarstvo, uplaćuju
se u korist računa - za zdravstvenu zaštitu životinja, broj 30101-637-1002918,
model 05-5207-20 i koriste se za pokriće troškova laboratorijskih pretraga.

Veterinarska stanica na temelju "Računa - priznanice" iz članka 9. stavka
ovoga Pravilnika sastavlja "Mjesečni obračun pristojba za izvršene veterinarsko-sanitarne
preglede i kontrole" i dostavlja Ministarstvu poljoprivrede i šumarstva
- Upravi za veterinarstvo do 15 dana u mjesecu za prethodni mjesec.

Obrazac "Mjesečni obračun pristojbe za izvršene veterinarsko-sanitarne
preglede i kontrole" iz stavka 1. ovoga članka tiskan je uz ovaj Pravilnik
i njegov je sastavni dio.

Članak 7.

Danom stupanja na snagu ovoga Pravilnika prestaje važiti Pravilnik o
visini pristojbi za obvezne veterinarsko-sanitarne preglede i kontrole
("Narodne novine", br. 72/96 i 102/96).

Članak 8.

Ovaj Pravilnik stupa na snagu osmoga dana od dana objave u "Narodnim
novinama".

Klasa: 011-02/97-01/28
Urbroj: 525-01-97-1
Zagreb, 12. veljače 1997.

Ministar
**mr. sc. Zlatko Dominiković,** v. r.

---

VETERINARSKA STANICA U dana 199--.

Ovlaštena veterinarska inspekcija

KORISNIKU

**RAČUN-PRIZNANICA BR.**

serija

Korisnik iz Ulica i br.

1. Za obvezni veterinar-

sko sanitarni pregled i

kontrolu iz Pravilnika

---

Vrsta usluge Jedinica Količina Jedinica IZNOS
mjere kom/kg mjere

---

---

**Ukupno:**

---

2. Troškovi prijevoza

**Sveukupno:**

Slovima:

---

---

Na temelju članka 12. stavka 2. Pravilnika o visini naknade za obvezne
veterinarsko sanitarne preglede i kontrole, korisnik je dužan iz točke
1. ovog računa-priznanice u iznosu od kn

Slovima:

uplatiti u korist veterinarske stanice na žiro račun

1. Korisniku

2. Ministarstvu poljoprivrede i šumarstva -
  Uprava za veterinarstvo

3. Knjigovodstvu veterinarske stanice

4. Ostaje u bloku.

Ovlašteni veterinarski inspektor

M. P.

(ime i prezime otisnuto štambiljem)

Izdaje i distribuira: Ministarstvo poljoprivrede i šumarstva

SKA STANICA 1996.

MJESEČNI OBRAČUN IZNOSA PRISTOJBI ZA OBAVLJENE VETERINARSKO-

SANITARNE PREGLEDE I KONTROLE

Za mjese

Br. Računa Ukupan iznos Iznos od 20% Iznos od 80%

-priznanice iz točke 1. (u korist (u korist Opaska

MPŠ) vet. stanice)

UKUPNO:

Od ukupnog iznosa u visini od 20% dostavljeno je kn

Slovima:

na posebni račun broj: 30101-637-1002918, model 055207-20 za zdravstvenu
zaštitu životinja pri Ministarstvu poljoprivrede i šumarstva - Uprave za
veterinarstvo.

M.P. DIREKTOR:

veterinarske stanice

popuniti čitko i uredno

Pravilnik, NN 19/1997-274